
II Jaunųjų mokslininkų psichologų konferencija

Psichologijos tyrimai Lietuvoje: atradimai ir perspektyvos
2005 m. gegužės 6 d. Vilniaus universitete
Mieli jaunieji kolegos! Kviečiame dalyvauti II jaunųjų mokslininkų psichologų konferencijoje. Dalyvavimas konferencijoje – tai galimybė pristatyti savo tyrimus, sutikti bendraminčius, išgirsti vertingus komentarus, kritiką ir pasiūlymus. Nuoširdžiai kviečiame supažindinti Lietuvos psichologų bendruomenę su savo moksliniais darbais.
2004 metais pirmąkart surengta konferencija parodė, kad Lietuvos jaunieji mokslininkai psichologai atlieka daug įdomių ir svarbių tyrimų, tęsia vyresnių kolegų pradėtus darbus ir brėžia naujas tyrimų kryptis. Konferencijoje turėjome puikią progą sužinoti, kuo domisi, ką tyrinėja jaunieji Lietuvos psichologijos mokslo atstovai. 
Geriausi mokslo darbai, kaip ir pirmojoje konferencijoje, bus premijuojami! 

Konferencijos tikslai

· Suteikti galimybę jauniesiems tyrėjams pristatyti savo darbus. 

· Skatinti jaunuosius mokslininkus aktyviai įsijungti į psichologijos mokslo plėtrą Lietuvoje. 

Konferencijos organizatoriai

Vilniaus universitetas 

· Klinikinės ir organizacinės psichologijos katedra 

· Bendrosios psichologijos katedra 

Lietuvos psichologų sąjunga 

Lietuvos psichologijos studentų asociacija

Konferencijos vieta ir laikas

VU Filosofijos fakultetas, Universiteto 9/1.
2005 m. gegužės 6 d. (penktadienis).
Visa informacija apie konferenciją ir registracija internete: http://www.fsf.vu.lt/konf2
Konferencijos mokslo komitetas

Pirmininkė:
Prof. habil. dr. Danutė Gailienė (VU Klinikinės ir organizacinės psichologijos katedra)

Nariai: 
Prof. habil. dr. Henrikas Vaitkevičius (VU Bendrosios psichologijos katedra)
Doc. dr. Laima Bulotaitė (VU Bendrosios psichologijos katedra)
Doc. dr. Dalia Bagdžiūnienė (VU Klinikinės ir organizacinės psichologijos katedra)
Lekt. dr. Sigita Girdzijauskienė (VU Bendrosios psichologijos katedra)
Konferencijos organizacinis komitetas

Pirmininkas:
Evaldas Kazlauskas
Nariai:
Vaida Kalpokienė 
Justina Kuckailienė

Rūta Lasauskaitė 
Donatas Noreika 
Monika Skerytė - Kazlauskienė

Jelena Trofimova
Informacija pranešėjams
Konferencijoje numatomos darbo formos:

· pranešimai žodžiu;
· stendiniai pranešimai;

· darbo grupės ir diskusijos prie apvalaus stalo.
Tezes (pranešimo santraukas) kviečiame siųsti: 

· jaunus tyrėjus bei doktorantus; 

· pranešimų tezes gali siųsti ir magistrantai bei bakalauro pakopos psichologijos studentai. Jei darbai bus tinkamo mokslinio lygio, pritarus konferencijos mokslo komitetui, jie gali būti įtraukti į konferencijos programą. 

Laukiame naujų, originalių tyrimų rezultatų. Bus priimami ir empiriniai, ir teoriniai pranešimai. Svarbiausi kriterijai priimant tezes – profesionalumas ir moksliškumas. 

Konferencijos tezės turi būti parašytos taisyklinga lietuvių kalba, jų apimtis – iki 1000 žodžių. Tezėse turi būti apibūdinta tyrinėjama problema, glaustai aprašyta tyrimo metodika ir pristatyti gauti rezultatai bei išvados. Atsiųstų tezių nebus galima koreguoti. Kviečiame registracijos formą pildyti bei tezes pateikti konferencijos interneto puslapyje: http://www.fsf.vu.lt /konf2. Tezės priimamos iki 2005 m. balandžio 1 d.
Informacija apie organizuojamą konferenciją
Evaldas Kazlauskas
VU Filosofijos fakultetas

Klinikinės ir organizacinės psichologijos katedra
Universiteto 9/1, 202 kab., LT-01513, Vilnius
Mob.tel. +370 680 16 260
El.paštas: psichologu.konferencija@fsf.vu.lt

